Un accident rutier grav s-a petrecut în urmă cu puțin timp (11.10) pe DJ 101I în Prahova, în localitatea Buda din comuna Ariceștii Rahtivani, transmite ISU Prahova.
Potrivit primelor informații, în evenimentul rutier au fost implicate o autocisternă (fără încărcătură) și un autoturism în care se află doi pasageri. Din primele informații, ocupanții autoturismului sunt în stare de inconștiență.
La fața locului au fost mobilizați pompierii militari din cadrul Detașamentelor 1 și 2 Ploiești cu o autospecială de stingere, o autospecială pentru descarcerare si o ambulanță SMURD de terapie intensivă mobilă.
La locul accidentului urmează să aterizeze un elicopter SMURD.